Ada (eesnimi)

Ada on naisenimi.

Praegu levinud nime tõlgendatakse saksa lühendina nimedest, mis algavad Ada-, Adal-, Ade-, Adel- (näiteks Adelheid).

Mõju on avaldanud ka Piiblis kahel isikul (Lemeki naine Aada ja Eesavi naine Aada) esinev nimi Aada, mis tähendab '[Issanda poolt] ehitud', 'õilis võitlejatar' või 'õilsa olemusega'. Selle nime kreeka- ja ladinakeelne kuju on Ada.

Nimi on levinud ristinimena püha Ada järgi.

Rööpvorm on Adda.

Ameerika Ühendriigid
Nimi on populaarsuselt esimese 1000 hulgas, 1900. aastatel antud nimedest 80. kohal.

 Eesti 
Eestis elas Rahvastikuregistri andmetel 9. mai 2012 seisuga 172 Ada-nimelist inimest.https://www.eesti.ee/portaal/rrteenus.nimede_stat 1995. aastal oli Rahvastikuregistris 311 Adat. Rööpvormid on Aada ja Ade.

1. jaanuari 2018 seisuga oli Eestis eesnimi Ada 140 naisel. Ada oli Eestis populaarsuselt 636. naisenimi. Kõige populaarsem oli eesnimi Ada üle 85-aastaste vanuserühmas, kus neid oli 10 000 elaniku kohta 7,27, ning Järva maakonnas, kus neid oli 10 000 elaniku kohta 2,89. Ada oli keskmiselt 64 aasta vanune (mediaanvanus oli 68).https://www.stat.ee/nimed/Ada

2021. aasta 1. jaanuari seisuga oli Eestis eesnimi Ada 131 naisel. Ada oli populaarsuselt 668. naisenimi.

Itaalia
Rööpvorm on Adina, mehenimevasted Ado ja Adino.

Nimepäevad on püha Ada mälestuspäev 4. detsember, kohati 4. mai, 28. juuni ja 16. detsember.

Norra
Norras on 2008. aasta 1. jaanuari andmetel 1490 naist, kelle esimene eesnimi on Ada, ja 653 naist, kelle ainus eesnimi on Ada. Nime populaarsus on hakanud kasvama 1980. aastatel. Nimi on populaarsuselt esimese 100 hulgas.

Nimepäev on 4. märts.

Poola
Nimi on sageli Adrianna või Adelajda lühend.

Nimepäevad on 6. aprill, 28. juuli, 8. juuni ja 12. detsember.

Rootsi
Nimepäev on 10. märts.

Saksamaa
Nimepäevad on 4. mai ja püha Ada mälestuspäev 28. juuli.

Soome
Soomes kasutatakse ka rööpnimesid Aada, Aata ja Aatukka. Nimepäev on 16. detsember. Aprillis 2010 oli nimi Ada antud Soomes 3410 isikule, neist kaks olid mehed. Nimi Aada oli antud 5152 isikule, kes kõik olid naised.

Taani
Taanis oli 2004. aastal 240 ja 2005. aastal 226 Adat.

Ungari
Rööpnimi on Adina. Nimepäevad on 28. juuli ja 4. detsember.

Läti
Lätis oli 2021. aasta 30. juuni seisuga eesnimi Ada 73 inimesel.Personvārdu datu bāze

Nime kandjaid
Eestis on tuntud näitleja Ada Lundver. Üle maailma on tuntud esimene programmeerija Ada Lovelace.

Ada, Kaaria satraap (suri 326 eKr) 
püha Ada (7. sajand)
Ada, Karl Suure õde
Ada, Hollandi krahvinna (1188–1223))
Ada de Warenne, Northumbria ja Huntingdoni krahvinna (suri 1178) 
Ada Lovelace, esimene programmeerija (1815–1852)
Ada Negri, itaalia kirjanik (1870–1942)
Ada Adler, taani paleograaf (1878–1946)
Ada Smith, USA vodevillitantsija ja -laulja ning ööklubipidaja (1894–1984)
Ada Crostone, itaalia näitleja (1896–1993)
Ada Gobetti, itaalia pedagoog, tõlkija ja ajakirjanik (1902–1968)
Ada Falcon, Argentina näitleja, tantsija ja laulja (1905–2002)
Ada Pace itaalia auto- ja mootorrattavõidusõitja (sündinud 1924)
Ada Vigliani, itaalia tõlkija (sündinud 1954)
Ada Cambridge, inglise kirjanik
Ada Christen, Austria kirjanik
Ada Koistinen, soome kolmikhüppaja
Ada Lundver, eesti näitleja
Ada McGrath, Jane Campioni filmi "Klaver" peategelane
Ada, tegelane Vamba romaanis "Il giornalino di Gian Burrasca"
Ada, tegelane Italo Svevo romaanis "Zeno südametunnistus"
Ada Wong, tegelane arvutimängudes "Resident Evil 2" ja "Resident Evil 4"

 Viited 

Kirjandus
Edgar Rajandi. Raamat nimedest, 1966, lk 15.

Välislingid
Nime populaarsuse andmed USA ja Norra kohta

Kategooria:Naisenimed